
Tööstuspark INTEC-Nakro MTÜ-le maksusoodustuse andmine reklaami eksponeerimiseks aadressil Elektrijaama tee L2
1. Asjaolud

MTÜ Tööstuspark INTEC-Nakro pöördus kirjaliku taotlusega Narva Linna Arenduse ja Ökonoomika Ametile võimaldada 100% maksusoodustust välireklaamile (taotlus on lisatud korralduse eelnõule). Välireklaam on paigaldatud Narvas aadressil Elektrijaama tee L2, kus kehtib reklaami kuumaksumäär 3,20 eurot 1 m2 eest. Kahepoolse reklaamtahvli pindala on 7 m2.
MTÜ Tööstuspark INTEC-Nakro on üks suurimatest töötusparkidest Ida-Virumaal, mis tegutseb Narva linna haldusterritooriumil aastast 2004. MTÜ kinnitusel tegutseb käesoleval ajal tööstuspargis 139 firmat, töökohtade üldarv on 1298. 
Oma taotluses põhjendab MTÜ Tööstuspark INTEC-Nakro maksusoodustuse andmist sellega, et annab tööstuspark suure panuse Narva linnamajanduse arendamisse, luues tööstuspargis tingimusi teiste ettevõtete arendamiseks, mis aitab luua uusi töökohti. Eeltoodut arvestades palub MTÜ Tööstuspark INTEC-Nakro Narva linnal anda 100% soodustus reklaamimaksule. Lähtudes Narva linna ja ühiskondlikest huvidest on maksusoodustuse andmine Tööstuspark INTEC-Nakro MTÜ-le piisavalt põhjendatud.
Taotluse esitamisel puudub taotlejal kohalike maksude osas maksuvõlg ega esitamata maksudeklaratsioonid varem eksponeeritud reklaamide eest. Taotlus on esitatud 12. märtsil ja selleks ajaks tekkinud kohustused reklaamimaksu osas on taotlejal täidetud. Kuna kohustus deklareerida ja tasuda reklaamimaks märtsi kuu eest tekib aprillil soovib taotleja maksusoodustust saada alates märtsist. Haldusakti võib rakendada tagasiulatuvalt üksnes põhjendatud vajaduse korral, kui see toob kehtiva õiguse normidega võrreldes kaasa isiku kohustuste vähenemise. Maksusoodustuse andmine on sel juhul põhjendatud, samuti taotleja jaoks on see soodustava iseloomuga haldusakt. Seega saab linnavalitsus rahuldada taotluse ja anda alates 01. märtsist 2020. a kuni 31. detsembrini 2020. a reklaamimaksu soodustust.
2. Õiguslikud alused
2.1. Kohalike maksude seaduse § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.
2.2. Narva Linnavolikogu 27.02.2020 määruse nr 6 “Reklaamimaksumäärus” § 10 lõike 1 punkti 4 alusel Narva Linnavalitsus võib anda reklaami maksusoodustusi Narva linna haldusterritooriumil asuvate tööstus- ja tehnoparkide reklaami osas 100%. Kuna see määrus jõustub alates 01.04.2020 võib selle alusel anda maksusoodustust alates 01.04.2020.
2.3. Narva Linnavolikogu 25.09.2014 määruse nr 19 “Reklaamimaksumäärus” § 10 lõike 1 alusel Narva Linnavalitsus võib anda reklaami maksusoodustusi maksumaksjale lähtudes ühiskondlikest huvidest. Kuna see reklaamimaksumääruse redaktsioon kehtib kuni 31.03.2020 võib selle alusel anda maksusoodustust alates 01.03.2020 kuni 31.03.2020.
3. Otsus

Anda alates 01. märtsist 2020. a kuni 31. detsembrini 2020. a reklaamimaksu soodustust 100% suuruses MTÜ-le Tööstuspark INTEC-Nakro (registrikood 80197442) reklaami eksponeerimiseks aadressil Elektrijaama tee L2.

4. Rakendussätted

4.1. Korraldus jõustab seadusega sätestatud korras.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

